Rafiatou Karimou

Rafiatou Karimou (2 May 1946 – 4 January 2018) jẹ́ òṣèlú àti olùkọ́ ọmọ orílẹ̀ ède Benin. Karimou ni obìnrin àkọ́kọ́ láti di mínísítà ní orílẹ̀ ède Benin.

 Nípa ayé rẹ̀ 
A bí Rafiatou Karimou ní ọdún 1946 ní Sakété, ní gúúsù ibi tí a mọ̀ sí Benin lóde òní. Ní ọdún 1975, òun ni obìnrin àkọ́kọ́ tí a yàn gẹ́gẹ́ bi olóyè àgbègbè àti ní ọdún 1989, ó di obìrin àkọ́kọ́ láti di mínísítà ni orílẹ̀ ède Benin nígbà tí àárẹ̀ orílẹ̀ èdè náà, Mathieu Kérékou yàn án sípò mínísítà fún ètò ìlera àdúgbò.

Ó di ipò yìí mú di ọdún 1990. A tún yàn án láti láti dípò mínísítà fún ètò ẹ̀kọ́ Prámárì àti Sẹ́kọ́ndírì, ó sì di ipò náà mú láti ọdún 2003 títí di 2006.

Àwọn ìtọ́kasí